CELEX: 62012CA0452
Language: et
Date: 2013-12-19 00:00:00
Title: Kohtuasi C-452/12: Euroopa Kohtu (kolmas koda) 19. detsembri 2013 . aasta otsus (Landgericht Krefeldi eelotsusetaotlus — Saksamaa) — Nipponkoa Insurance Co (Europe) Ltd versus Inter-Zuid Transport BV (Õigusalane koostöö tsiviil- ja kaubandusasjades — Määrus (EÜ) nr 44/2001 — Artiklid 27, 33 ja 71 — Pooleliolevad kohtuasjad — Kohtuotsuste tunnustamine ja täitmine — Rahvusvaheline kaupade autoveolepingu konventsioon (CMR) — Artikli 31 lõige 2 — Kooseksisteerimise normid — Regressihagi — Lepinguvälise võlasuhte puudumise tuvastamise hagi — Negatiivne tuvastamisotsus)

22.2.2014   
            
            
               ET
            
            
               Euroopa Liidu Teataja
            
            
               C 52/19
            
         Euroopa Kohtu (kolmas koda) 19. detsembri 2013. aasta otsus (Landgericht Krefeldi eelotsusetaotlus — Saksamaa) — Nipponkoa Insurance Co (Europe) Ltd versus Inter-Zuid Transport BV
   (Kohtuasi C-452/12) (1)
   
   (Õigusalane koostöö tsiviil- ja kaubandusasjades - Määrus (EÜ) nr 44/2001 - Artiklid 27, 33 ja 71 - Pooleliolevad kohtuasjad - Kohtuotsuste tunnustamine ja täitmine - Rahvusvaheline kaupade autoveolepingu konventsioon (CMR) - Artikli 31 lõige 2 - Kooseksisteerimise normid - Regressihagi - Lepinguvälise võlasuhte puudumise tuvastamise hagi - Negatiivne tuvastamisotsus)
   2014/C 52/32
   Kohtumenetluse keel: saksa
   
      Eelotsusetaotluse esitanud kohus
   
   Landgericht Krefeld
   
      Põhikohtuasja pooled
   
   
      Hageja: NIPPONKOA Insurance Co (Europe) Ltd
   
      Kostja: Inter-Zuid Transport BV
   
      Menetluses osales: DTC Surhuisterveen BV
   
      Ese
   
   Eelotsusetaotlus — Landgericht Krefeld — Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (Brüssel I) (EÜT 2001, L 12, lk 1; ELT eriväljaanne 19/04, lk 42) artiklite 27 ja 71 tõlgendamine — Seos rahvusvahelise kaupade autoveolepingu konventsiooniga (CMR) — Konkureerivad normid — Pooleliolevad kohtuasjad — Kohustus tõlgendada CMR-i artikli 31 lõiget 2 koosmõjus määruse Brüssel I artikliga 27 — Kaubasaatja või kaubasaaja kahju hüvitamise hagi seos vedaja tuvastushagiga, milles palutakse tuvastada, et vedaja ei vastuta kahju eest või juhul, kui tuvastatakse vedaja vastutus, siis vastutab ta üksnes vastutuse ülemmäära ulatuses („negatiivne tuvastushagi”)
   
      Resolutsioon
   
   
               1)
            
            
               Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artiklit 71 tuleb tõlgendada nii, et sellega on vastuolus see, kui rahvusvahelist konventsiooni tõlgendatakse viisil, mis ei taga — tingimustel, mis on vähemalt sama soodsad kui need, mis on ette nähtud selles määruses — määruse eesmärkide ja selle aluseks olevate põhimõtete järgimist.
            
         
               2)
            
            
               Määruse (EÜ) nr 44/2001 artiklit 71 tuleb tõlgendada nii, et sellega on vastuolus Genfis 19. mail 1956 allkirjastatud rahvusvahelise kaupade autoveolepingu konventsiooni, mida on muudetud Genfis 5. juulil 1978 allkirjastatud protokolliga, artikli 31 lõike 2 tõlgendus, mille kohaselt ei ole ühes liikmesriigis esitatud negatiivse tuvastushagi või tehtud negatiivse tuvastusotsuse ese ja alus samad kui teises liikmesriigis sama kahju kohta esitatud regressihagil, mille pooled on samad isikud või nende õigusjärglased.
            
         
      (1)  ELT C 26, 26.1.2013.